Val Madriz

Val Madriz (Valmadrid en castellano) ye un municipio aragonés d'a provincia de Zaragoza, en a comarca de Campo de Belchit.

A suya población ye de 128 habitants (2015), en una superficie de 50,60 km², con una densidat de 2,04 hab/km².

 Cheografía 
Val Madriz ye situato a 536 metros d'altaria dencima d'o livel d'a mar, a una distancia de 28 km a lo sud d'a ciudat de Zaragoza, a capital d'a suya provincia y d'Aragón.

 Toponimia 
Dende un punto de vista arabista venirba d'un magerit u mayrit que significa castiello en arabe. Dende o punto de vista romanista l'orichen ye a partir de MATRICE. En andaluz fan servir o mozarabismo almatriche pa dicir "arrigacho", y en astur-leyonés madriz ye un "galacho que esgarrapa l'augua de plevia". En La Rioja bi ha un lugar dito "Madriz" que escriben Matrice en o fuero de las defesas, y Berceo en una obra sobre Sant Millán escribe: 
{{Cita|el barrio de Verceo Madriz li yaz present y nació Sant Millán, esto sin falliment}}

En realidat Madriz ye una palabra aragonesa bien documentata, que podemos trobar en o "Libro del Trasoro" y por o Sarrablo bi ha un rio dito Matriz que pasa a man d'Aquilué. O toponimo Val Madriz ye en aragonés tan transparent que os escribanos aragoneses d'o texto latín "Rationes decimarum Hispaniae (1279-80): Aragón y Navarra" escribiban o toponimo de tot en latín Vallis Matricis. Ya en l'anyo 1292 s'escribiba Valmadriz. En o Fogache de 1495 s'escribiba Val Madriz. Seguntes Agustín Ubieto Arteta s'emplega en l'oficial Valmadriz dica 1543. En castellano s'escribe Valmadrid talment por analochía con a capital d'Espanya, que s'escribiba con t en os apellitos d'o fogache de 1495.

Antimás puet tener importancia en o suyo orichen o nombre d'o barranco que recorre a val, dito Barranco de La Val.

 Flora y fauna 
 Flora 
En os monts de Val Madriz se troba un amplo pinar en a que a mes d'o pin borde (Pinus halepensis) podemos trobar atras especies como o coscollo (Quercus coccifera) u o chinepro (Juniperus oxycedrus). O pinar ye incluyiu en a Zona d'Especial Protección d'as Aus (ZEPA) Río Uerba y Las Planas''.

 Demografía 

 Administración 
 Reparto de concellers 
Eleccions municipals Resultatos electorals oficials d'o Ministerio de l'Interior Partiu 1979 1983 1987 1991 1995 1999 2003 2007 2011 2015 Partido PopularIncluye a coalición Alianza Popular - 5 1 1 1 1 1 1  4 4 Partido de los Socialistas de Aragón - - - 1 1 - 0 0 1 1 Partido Aragonés 5 - - 1 - 0 0 - 0 - Total 5 5 1 3 2 1 1 1 5 5

 Alcaldes 
 Lista d'alcaldes Lechislatura Nombre Partiu politico1979–1983 Orencio Rua Tello Treinta aniversario de las primeras elecciones municipales de la democracia. Ministerio de Hacienda y Administraciones Públicas Partido Aragonés1983–1987  1987–1991 Carmelo Montanel Montanel Alianza Popular1991–1995 Carmelo Montanel Montanel Partido Popular1995–1999 Carmelo Montanel Montanel Partido Popular1999–2003 Alfredo López Arnal Partido Popular2003–2007 Alfredo López Arnal Partido Popular2007–2011 Alfredo López Arnal Partido Popular2011–2015 Alfredo López Arnal Partido Popular2015–2019 Alfredo López Arnal Partido Popular2019–2023  2023–2027 Alfredo López Arnal  Consulta el listado de alcaldes que han sido proclamados en Aragón en Heraldo de Aragón PP

 Molimentos 
L'antigo castiello medieval perteneixeba en 1429 a la ciudat de Zaragoza. Huei nomás queda una torre rectangular chunto a la ilesia parroquial.

 Espacios naturals 
 Barranco de La Val.

 Figuras de protección 
 ZEPA Río Uerba y Las Planas.
 PIC Planas y estepas d'a marguin dreita de l'Ebro.

 Fiestas 
9 de mayo fiestas patronals, Sant Gregorio.
16 de chulio, Sant Fausto.

 Referencias 

*